Før DKK 4.499,-\nVare nr: 28438\nBRADFORT VITRINESKAB, 3 HYLDER\nLækkert sortlakeret vitrineskab med 3 hylder 2 glasklåger og med ben i sort ask\nElegant skænk med tre låger og to glashylder Der medfølger to sæt greb , et i sort og et i messing Serien er lavet i rustikt, industrielt metal som er pulverlakeret, der vil være variationer i overfladen samt svejsninger, ikke to produkter er ens.\nBRADFORT VITRINESKAB, 4 HYLDER\nLækkert sortlakeret vitrineskab ms 4 hylder. 2 glaslåger og med ben i sort ask\nCASSIS VITRINESKAB SMALT, SORT METAL/2 GLASHYLDER\nElegant vitrineskab med en låge og to glashylder Der medfølger to sæt greb , et i sort og et i messing Serien er lavet i rustikt, industrielt metal som er pulverlakeret, der vil være variationer i overfladen samt svejsninger, ikke to produkter er ens.\nElegant skænk med fire låger og to glashylder. Der medfølger to sæt greb , et i sort og et i messing Serien er lavet i rustikt, industrielt metal som er pulverlakeret, der vil være variationer i overfladen samt svejsninger, ikke to produkter er ens.\nSOFIA TV-BORD, SORT FOLIE, 3 SKUFFER\nLækkert TV bord i sort folie. Tre skuffer til praktisk opbevaring. Der medfølger to sæt greb i stål og i læder.\nElegant natbord med en glashylde Serien er lavet i rustikt, industrielt metal som er pulverlakeret, der vil være variationer i overfladen samt svejsninger, ikke to produkter er ens.\nSOFIA SKÆNK, 2 LÅGER, SORT FOLIE\nPraktisk skænk i sort folie, to låger og en skuffe til opbevaring. Der medfølger to sæt greb i stål og i læder.\nFALUN SPISEBORDSSTOL MED SORT SKAL OG SORTE METALBEN\nEnkel og elegant stol med sæde i sort plast og sortlakeret metalstel.


Familiefar forsøgte at forgifte sin kone: Nu er sagen i landsretten - sn.dk - Næstved\nLandsretten har afsat tre hele dage til at behandle sagen mod Jens Mikkel Karlsen Andersen, der i byretten blev fundet skyldig i et kynisk drabsforsøg mod sin kone, som han skulle skilles fra. Foto: Katrine Wied\nArtiklen: Familiefar forsøgte at forgifte sin kone: Nu er sagen i landsretten\nNæstved - 27. februar 2021 kl. 04:49\nDommen blev anket på stedet, da den 45-årige familiefar Jens Mikkel Karlsen Andersen fra Næstved i september sidste år blev fundet skyldig i drabsforsøg mod sin ekskone og idømt syv års ubetinget fængsel.\nDerfor skal Østre Landsret nu gennemgå sagen endnu en gang, og første retsmøde er mandag. Også tirsdag og onsdag er sat af til at finde ud af, om landsretten har samme opfattelse som Retten i Næstved.\nLandsretten skærer et års fængsel fra for drabsforsøg med forgiftet kakao\n03. marts 2021 kl. 16:32 Opdateret: kl. 18:31\nFamiliefar ville dræbe sin kone med gift i kakao og hobbykniv\n03. marts 2021 kl. 13:24 Opdateret: kl. 13:25\nVar gift i kakao og knivstik drabsforsøg mod kone eller grov vold? Nu skal landsretten tage stilling\n03. marts 2021 kl. 11:27 Opdateret: kl. 11:28\n18:10 Ny udstilling: Duo komponerer Kähler, kaffekopper og kønsroller\nPopulær bodega får nye ejere: Her er planerne\n15:15 KFUM tabte hjemme til Næstved\nUnderhuset på Axeltorv i hjertet af Næstved er en af de sidste...


Cloud er nu ude i Super Smash Bros - Super Smash Bros for Wii U - Gamereactor\nSent i går viste Nintendo det sidste Smash Direct-program, som konkluderer Super Smash Bros. for Wii U og til 3DS. Som lovet havde de nye ting at afslører vedrørende Cloud Strife fra Final Fantasy VII.\nDet lader til, at vi ikke skal vente synderligt længe for at spille den ikoniske karakter, for han er nemlig ud lige nu. Derudover har de tilføjet en Midgar-bane, hvor Bahamut Zero, Ifrit, Leviathan, Ramuh og selv Odin vil blande sig i festlighederne.\nDerudover blev det også afsløret, at Bayonetta vil udkomme til spillet, da hun vandt en stor afstemning, hvor spillere kunne stemme om deres mest ønskede kæmper.\nHan er super fed at spille\nAt Bayonetta skal blive en spilbar karakter i Smash får mig (næsten) til at genkøbe spillet igen Det er den bedste og mest friske tilføjelse den serie har fået LÆNGE! Og The_Dude - Du var da godt nok hurtig ude med den information igår! Da jeg googlede det var nyheden 23 minutter gammel på diverse sider


Familiehotellet ligger i Incekum og deler sit udendørsområde med nabohotellerne Pegasos Royal og Pegasos Club, som betyder, at du betaler for ét hotel, men får hele tre hotellers faciliteter! Nazars egne, passionerede skandinaviske aktivitetsguider står på spring for børnene i Captain Nemo’s piratklub, ungdomsklubben Chill Out Club, vores svømmeskole Swim a’hoy og sidst men ikke mindst bager de småkager i Mini Chefs bageskolen – altsammen inkluderet i prisen! Derudover rejser børn til og med 15 år til nedsat pris.\nDenne suite på Pegasos Resort på ca. 64 m² kan anbefales til dig, som ønsker ekstra plads og komfort i løbet af ferien. Her får du en stor, åben balkon med havudsigt, et stort opholdsværelse med spisebord og en stilfuld sofagruppe. Desuden får I et separat soveværelse med himmelseng, en ekstraseng der måler 190x90 cm (ved behov) og et badeværelse med jacuzzi. Her kan I bo op til tre personer med mindst to fuldt betalende.


Dansk Kendo Societet - Uddannelse\nKobudo og bujutsu\nI dag bliver kendo-traditioner, der er baseret på kobudo, praktiseret af minoriteten. Dette forhold er også gældende uden for Japan.\nDet japanske begreb kobudo indikerer en dyb tilknytning til 'militær' og 'vej'. Kobudo er kombinationen af følgende karakter ko , bu og do . Ko betyder 'gammel', mens bu betyder 'militær, kriger' og do betyder 'vej'. Kobudo oversættes ofte på engelsk med "classical martial ways".\nKendo der er baseret på det ældste budo-system, kobudo, kan spores tilbage til tidspunktet for omdannelsen af kenjutsu, der er baseret på systemet bujutsu . ¹\nKobudo refererer til uddannelsesmetoden, der blev benyttet under Tokugawa-perioden (1603-1868), med oprindelse i første halvdel af syttende århundrede, hvor den totale magt blev konsolideret af den herskende Tokugawa-klan.\nDet konfucianske etiske syn på social organisation findes i kobudo-systemet med dens vægt på det sociale ansvar. Kobudo tjente som moral uddannelse og blev ikke betragtet som et instrument til at dræbe. Bujutsu og kobudo deler et fælles anliggende omkring moralitet. Fra det hoplologiske¹ perspektiv adskiller begreberne kobudo og bujutsu sig fra hinanden og har følgende prioriteter:\nBujutsu: (1) kamp, (2) disciplin, (3) moral\nKobudo: (1) moral, (2) disciplin, (3) Æstetiske bevægelse\nSociale forandringer under Tokugawa-perioden muliggjorde fremkomsten af kobudo. Med disse ændringer blev det således tilgængelig for almindelige mennesker at træne et system inden for sværdkamp, en kultur der ellers var forbeholdt krigerne i forbindelse med krigsførelse (bujutsu).\nDansk Kendo Societet betragter ikke japanske sværddiscipliner, der er baseret på kobudo som underholdning eller sport, fordi kobudo hviler i 'bu' (militære anliggender). Kobudo var en uddannelse baseret på militære aner, hvor uddannelsessystemet var orienteret mod dannelse af krigere og almindelige mennesker i en tid med fred i Japan.\nEndvidere må begrebet kobudo, der er anvendt i denne beskrivelse ikke forveksles med Okinawan kobudo, eftersom sidstnævnte begreb benyttes til at beskrive kampsystemer fra Okinawa; disse kampsystemer har deres egen særlige kulturelle baggrund og arv.\nDansk Kendo Societet organiserer iaijutsu og kenjutsu, der betegnes som bujutsu . Undervisning under Dansk Kendo Societet drejer sig om at bevare liv (katsujinken ) og ikke anvende sværdet med henblik på at dræbe (satsujinken ).\nUddannelsens formål er, at grupperne vil lære og forstå den japanske kampkultur fra tidsperioden før Japans moderne tidsperiode (før 1868) samt bevare disse traditioner, der er baseret på (a) bujutsu, herunder princippet katsujinken, samt (b) det gamle budo-system, kobudo.\nDansk Kendo Societet støtter uddannelsessystemer, der eksisterede før Japans moderne tidsperiode. Et af disse systemer var menkyo-systemet, hvis fundamentale formål var at uddanne elever med henblik på at bevare gruppens tradition.\nAt klumpe alle japanske kampsystemer sammen til betegnelsen "martial arts" er insufficient for forståelsen af evolutionen. Historisk er det ikke muligt, at tillægge mere konsistens i begrebet 'martial arts' end bevarede tekster/kilder tillader det.\nDonn F. Draeger (1922-1982) har præsenteret en generel typologi over Japans historie, organisation, filosofi, træningsmetoder og japanske kampsystemer. Draeger baserede sit pionerarbejde på observation, interviews og deltagelse i en række af de japanske kampsystemer med førende autoriteter på området. Disse interviews omfattede ledere for en række kamptraditioner samt historikere f.eks. Watatani Kiyoshi, Otsubô Shihô og Watanabe Ichirô. I 1973-1974 udgav Draeger hans trilogi om japanske kamptraditioner, hvori han foretog en historisk analyse af evolutionen af japanske kampretninger fra klassisk kampkunst (bugei³ eller bujutsu) til spirituelt orienterede kampveje (budo) før Meiji-restaurationen i 1868 samt deres modstykker i Japans moderne tidsperiode (efter Meiji-restaurationen).\nForlag: Weatherhill, 1973.\nForlag: Weatherhill, 1974.\n¹ Bujutsu: Bu betyder 'militær', 'kriger' mens jutsu betyder 'teknik'.\n² Hoplologi er studiet af basis, mønstre, forhold og signifikans af kampadfærd på alle niveauer af social kompleksitet.\n³ Bugei: Bu betyder 'militær', 'kriger' mens gei betyder 'kunst' eller 'færdigheder'.


Ledere kunne godt bruge lidt selvevaluering - People Test Systems\nDet sker faktisk også, at ledere slet ikke bliver evalueret. Det gør de dog de fleste steder. Men forskellen, vi ser, er bare ofte, at lederen bliver vurderet af direktionen – og på baggrund af tal og resultater alene.\nMen hvad måtte i grunden være vigtigere – end at lige præcis lederen, der jo selvsagt skal lede de øvrige medarbejdere; får dem til at følge – er vellidt og et eksempel værdigt?\nDen meget “effektive” salgsdirektør, der opnår salg, der overgår alle forventninger, og når direktionen ærbødigst spørger, om han kan gøre det igen eller overstige de næste mål også, uden tøven svarer “ja, det kan jeg”.


Soigné - Ecommerce I Lanceringsfilm I SoMe I Photoshoot\nOrdet er fransk og betyder velklædt.\nFranske mænd er kendt for deres elegance og sans for raffineret beklædning og livstil. Derfor valgte vi, at navngive brandet efter en aspiration om, at være velklædt på fransk manér.\nSoigné skjorten føles som præstationsfremmende uniform. Når den rene lyse skjorte trækkes over kroppen, gemmer den tatoveringer og ar. Både de fysiske og de mentale. Et bad, en barbering og skjortens renhed giver en genstart alle tider på døgnet. Når han observerer sig selv i skjorten møder han en ro. Han bliver boostet af det klassiske og maskuline look generationer af mænd før ham, har skabt historie i. Hans adfærd og gangart ændres til det mere sofistikerede. Pengene sidder løst på ham, for han ved de kommer igen. Bare stærkere. Vores karakterer elsker at være velklædte. De har fundet ud af, at stil er en nøgle ind til den eksklusive verden de altid har drømt om. Og når skjorten er nystrøget og velduftende, kan intet stoppe dem. Både mænd og kvinder kigger på dem med fascination, respekt og beundring. Og det er velfortjent. De går op i deres udseende. Ikke kun for at sende et signal udadtil. Men også indad. Skjortens renhed husker dem på, hvad de er på vej imod, og hvad de kæmper for. En mere simpel, ren og sofistikeret fremtid.\nVi ville skabe en verden, hvor at manden der ikke er født med en guldske, kan indtage og overtage en forretningsverdenen, ved at kombinere vinderinstinkt, snilde og ærgerrighed - med en forførende elegance, iklædt Soigné.\nDen velformede skjorte åbner op for, at hans liv kan tage en lige så skarp form og give ham muligheden for, at manipulere og skræddersy sin skæbne ned til mindste detalje.\nSoigné karakteren kommer fra et barskt forstadsmiljø. Hans fortid buldrer af konflikter. Men hans vindersind og disciplin har taget ham ind i en ny verden. Han befinder sig nu i verden hvor gamle penge, investeres i unge drømme. En verden af økonomisk vibration; og han forstår at sælge drømme i et konstant skiftende og uforudsigeligt marked.\nRegler er kun til, for at stå i vejen. Stå i vejen for dem, der ikke vil det nok.\nHan har sine egne regler, og den stemmer ikke altid overens med systemets. Men han er født under en heldig stjerne og hans forførende stil og karisma bærer ham igennem forretningsverdens konstante vibrationer.\nDen selskabte mand\nSimpelt. Sofistikeret. Soigné\nBomuld formet til mandens mål\nVi har produceret en film, der præsenterer den velklædte forretningsmand. Manden der ikke er bange for, at bruge sit maskuline instinkt til, at erobre bestyrelseslokalet og kvinderne.\nSoigne.dk er ecommerce platformen, der skræddersyet til at binde forretningstrådene sammen.\nNeobotanik har skabt en verden for Soigné, hvor mandens instinkt og forførende elegance fusionerer i perfekt balance.


Ta’ mig – premiere 29/03/2012 – Filmmagasinet Nosferatu\nTa’ mig – premiere 29/03/2012\nDen norske instruktør Jannicke Systad Jacobsen er, ifølge det amerikanske gloss-magasin Variety , ’en man bør holde øje med’ og nu debuterer hun efter en række dokumentarfilm med den norske ungdomsfilm Få meg på for faen. Manuskriptet er baseret på en roman af Olav Nilssens og vandt guld på Tribecca Film Festival hvor den hvade verdenspremieren i 2011. Festivalen er, siden den blev etableret i 2002, kendt for at skabe opmærksomhed omkring små film med meget på hjerte, og sidste år i slutningen af April var det altså denne ublufærdige komedie der blev talt om på Lower Manhattan.\nEt sted mellem Norges høje bjerge, mørke fjorde og tåge, finder vi den søvnige by Skoddeheime. Og her, midt i ingentingsland møder vi den 15-årige Alma. Hun ligger på køkkengulvet, fuldt optaget af en telefonsex-samtale, der lynhurtigt må ryddes op da hendes mor kommer tidligt hjem fra arbejde. Alma er opslugt af sine rasende hormoner og fantasier og vælter sig i sukkersøde romantiske billeder af klassekammeraten Arthur, kæresten hun længes efter, og dagdrømme om, ja, stort set alle hun møder. Efter at have gjort sig yderst uheldigt bemærket til en fest i ungdomshuset, bliver Alma brutalt udstød fra livet i det lille lokalmiljø. En harmløs episode set med modne voksne øjne, men fatal og verdensnedbrydende når man er 15 år, ens bedste venner og drengen man elsker vender én ryggen og alt hvad man har tilbage er en pinlig berørt, konfliktsky mor, en udspionerende nabo og en alt for livlig fantasi.\nHelene Bergsholm er sød og naturlig som den upassende teenager Alma og både Almas mor (Henriette Steenstrup), hendes to veninder (Beate Støfring og Malin Bjørhovde) og den famøse Arthur (Matias Myren) lever fuldt op til deres stereotype roller der hver især er drivkraften i Almas liv. Men de er stereotyper og ingen af dem udvikler sig synderligt eller foretager sig noget der er særlig overraskende. Selv Almas ukontrollerbare fantasi bliver old news efter en halv times tid og konceptet bliver hurtigt tyndslidt.\nDer er ingen tvivl om at Ta’ mig, som er filmens danske titel, er en lidt anderledes ungdomsfilm idet vi oplever alle pubertetens seksuelle pinligheder fra en piges synsvinkel – et narrativ der oftest er forbeholdt drenge. Hverken det at falde i unåde hos venner og familie, eller at bo i en skodflække af en by er særlig originalt. Og det er drømmen om at elske nogen og komme af med sin uskyld sådan set heller ikke, men det er til gengæld forfriskende at få indblik ind i en ung piges hverdag og se hvor meget liderlighed og sære seksuelle tiltrækninger nok mere er en teenageting end en drengeting.\nAlmas indre liv er sjovt skildret og giver filmen sit skæve indie look. Jannicke Systad Jacobsen har ladet filmen ’kører af sporet’ hver gang Almas tanker bliver til dagdrømme eller præsenteret som et sort/hvid diasshow med Almas selvopfundne ideér om hvad der finder sted når hun ikke er der, som voice-over. Filmen har klart nogle ublufærdige og komiske øjeblikke, hvor man bør krumme tæer eller grine højt, men desværre gør man ikke rigtig nogen af delene. Måske medmindre man er 15, kæmper med at blive voksen, oplever sin første kærlighed, ikke ved hvad man skal gøre med sin seksualitet og generelt føler teenageårenes uretfærdige og frustrerende oplevelser så stærkt, at bevidstheden om andres håbløse og pinlige solidaritet kan virke både lindrende og forløsende.\nPosted in Anmeldelser and tagged Beate Støfring, Få meg på for faen, Helene Bergsholm, Henriette Steenstrup, Jannicke Systad Jacobsen, Komedie, Malin Bjørhovde, Matias Myren, Norge, Ta' mig, Tribecca Film Festival, Ungdomsfilm, Variety. Bookmark the permalink.


Marshall Stanmore multiroom højtaler (sort) | Elgiganten\nMarshall Stanmore multiroom højtaler (sort)\nNyd klar og præcis lyd selv ved høj volumen på trods af denne højtalers lille størrelse. Marshall Stanmore multiroom højtaler kommer i vintage-udseende frontnet, guldfarvede metaldetaljer og ikonisk Marshall-logo. Det er en kompakt aktivstereo højtaler, der passer godt ind sammen med resten af dine Marshall produkter.\nMultiroom nydelse: Marshall Stanmore har Multiroom teknologi, der forbinder dine Marshall produkter i et stort trådløst system. Spil den samme sang på alle dine højtalere i hjemmet eller lad forskellig musik spille i hvert rum, som du let kan styre fra et sted.\nTrådløs forbindelse: Stream problemløst din favoritmusik til alle Marshall produkter i dit hus via moderne teknologi. Lyt til dine favoritplaylister i hele huset via Wi-Fi, Spotify Connect, Google Cast, AirPlay og mange andre og afspil din favoritmusik, radiostationer og podcasts fra dine mobile enheder.\nBluetooth 4.1: Stanmore højtaleren kommer i et klassiskt og holdbart design, men det overrasker med moderne teknologi, der lader dig nyde trådløs musik fra en hver Bluetooth kompatibel mobiltelefon, tablet eller computer. Det er også muligt at bruge et 3,5 mm analogkabel til enheder, der ikke har Bluetooth.\nKlassisk, vintage design: Stanmore højtaleren fra Marshall kommer i dets klassiske design med vintage front, guldfarvede metaldetaljer og typisk Marshall-logo på fronten.\nFire kontrolknapper: Stanmores tilpasselige kontrolsystem med fire analoge knapper lader dig fintune den til præcis den lyd, som du vil have.\n- Marshall Stanmore multiroom


Kloakservice Brøndby Strand: Find dygtig autoriseret kloakmester i Brøndby Strand på 3 sekunder\nKloakservice i Brøndby Strand\nVi giver dig overblik over autoriserede kloakmestre, som udfører kloakservice i Brøndby Strand. Kloakservice må nemlig i mange tilfælde kun udføres af autoriserede kloakmestre. Denne oversigt gør det hurtigt og nemt for dig at finde en autoriseret kloakmester, hvis du fx har brug for akut kloakservice i Brøndby Strand.\nDer er selvfølgelig også mange andre typer af kloakservice og kloakarbejde, som en kloakmester i Brøndby Strand kan hjælpe dig med.\nAkut kloakservice i Brøndby Strand hele døgnet rundt\nAf og til opstår der situationer, hvor man kan få brug for akut kloakservice i Brøndby Strand.\nHar du brug for en autoriseret kloakmester i Brøndby Strand?\nRent praktisk kan du betragte autorisationen som din garanti for, at kloakmesteren udfører det pågældende kloakservice i Brøndby Strand efter de gældende regler og standarder uanset, hvilken for for kloakarbejde der er tale om. En autoriseret kloakmester vil for øvrigt også altid være forsikret, så du er godt dækket ind, hvis noget går galt, når der bliver udført kloakservice på din ejendom.\nHar du spørgsmål angående kloakservice i Brøndby Strand?\nDu kan også finde nyttig information om, hvad du selv må og ikke må på Sikkerhedsstyrelsens hjemmeside. Her kan du også finde en helt opdateret oversigt over autoriserede kloakmestre, som kan tilbyde dig kloakservice i Brøndby Strand. Som fagmand kan man søge om at blive autoriseret hos Sikkerhedsstyrelsen, når man har bestået en praktisk og teoretisk eksamen. Det kan du læse meget mere om hos Danske Kloakmestre.\nVi hjælper dig med at få hurtig kontakt til en kloakmester, som kan udføre kloakservice i Brøndby Strand.


Radikale Venstre revser regeringens finanslovsudspil for at være tom snak, når det kommer til klimaet. Fold sammen\nMandag d. 21. oktober 2019, kl. 10.23\n»Vores eneste ultimative krav er, at det vi gør, det kan mærkes. Man skal kunne se, at udledningen af drivhusgasser falder. Vi kan ikke lave en finanslov, der giver et stort, rundt nul i CO2-regnskabet.«\n»Regeringens finanslovsforslag er lutter gode hensigter. Men tiden til gode hensigter alene er passeret,« siger politisk leder for Radikale Venstre Morten Østergaard mandag foran forhandlingslokalet i Finansministeriet.\n»Forhandlingsreserven er samlet set ikke nok til de ambitioner, vi har. Så nej, det er ikke tilstrækkeligt,« siger Morten Østergaard.\n»Diskussionen har især været om, hvordan vi kommer i gang med at udtage sårbar landbrugsjord. Det har en stor effekt og kommer med erhvervet og Danmarks Naturfredningsforenings varmeste anbefalinger. Så her er det bare om at komme i gang,« siger Morten Østergaard.\n»Det virker, som om regeringen godt er klar over, at finansloven bliver væsentligt grønnere end deres udspil. De må selv redegøre for deres politik, men jeg synes ikke, at noget af det vi kom med, blev fejet af bordet i dag.«


Forretningsudvalget - Referat - 14. november 2018 // Region Syddanmark\nRegion Syddanmark Politik Dagsordner og referater Referater 2018 Forretningsudvalget Forretningsudvalget - Referat - 14. november 2018\n14-11-2018 kl. 15:00 - 18:00\n1. Sociale hensyn mv. i regionens udbud\n2. Etablering af AiB laboratorium, OUH\n3. Fejlregistrering af dødsfald på sygehus\n4. Finansiering af midlertidig forvaltning og projektaktivitet samt driftsbidrag til Telemedicinsk sårbehandling for 2018\n7. Budget for Kvalitets- og efteruddannelsesudvalget (KEU) 2019\n8. Tredje afrapportering af målbilledet for udmøntning af rammepapiret for det nære og sammenhængende sundhedsvæsen\n9. Status på responstider 3. kvartal 2018 på kommuneniveau, samt sommerhalvåret 2018 på postnummerniveau\n10. Status på drøftelse med de forpligtende samarbejder vedr. fremadrettet styring af optagelseskapacitet på de almengymnasiale uddannelser\n11. Tiltrækning af Tour de France start til Danmark med etaper i Region Syddanmark: Forlængelse af ramme\n12. Grindstedforureningerne - Udpegning af medlemmer til politisk følgegruppe\n13. Orientering om ansættelser og afskedigelser\n16. LUKKET: Udbud\n17. Orientering om Medarbejdertilfredshedsundersøgelsen (MTU) 2018\n18. LUKKET: Status\n19. LUKKET: Godkendelse af bevilling\n21. LUKKET: Erstatning for dokumenteret tabt arbejdsfortjeneste - regionsrådsmedlem\nPå mødet gives der en orientering om brug af arbejdsklausuler og sociale klausuler i forbindelse med regionens udbud.\nDer er i udbudsloven muligheder for at indarbejde sociale, arbejdsretlige og arbejdsmiljømæssige hensyn i regionens udbud.\nI udbudsloven er der hjemmel til at fastsætte særlige betingelser for gennemførelsen af en kontrakt, hvilket typisk sker i arbejdsklausuler og sociale klausuler. Ligeledes er der hjemmel til at reservere visse kontrakter til bl.a. socialøkonomiske virksomheder.\nRegion Syddanmark har i alle relevante udbud indarbejdet arbejdsklausuler og sociale klausuler i kontraktvilkårene.\nArbejdsklausuler: Her stilles krav om, at leverandøren skal sikre, at ansatte hos leverandøren (og eventuelle underleverandører, som medvirker til at opfylde kontrakten i Danmark) er sikret løn- arbejdstids- og andre arbejdsvilkår, som ikke er mindre gunstige end dem, der gælder for arbejde af samme art i henhold til en repræsentativ kollektiv overenskomst inden for det pågældende faglige område, og som gælder på hele det danske område. Leverandøren skal endvidere sikre, at de ansatte, herunder ansatte hos eventuelle underleverandører, får oplysninger om de gældende arbejdsvilkår.\nVidere følger det af klausulen, at regionen kan kontrollere, om leverandøren overholder klausulen og at der pålægges en sanktion, såfremt dette ikke er tilfældet.\nSociale klausuler: Der stilles praktik- og uddannelseskrav ved udbud af tjenesteydelser (eksempelvis teknisk rådgivning og bistand i form af totalrådgiverydelser) og ved bygge- og anlægsopgaver, der er egnede til at beskæftige praktikanter, dvs. entrepriser af en vis varighed og størrelse, hvor der benyttes faguddannet arbejdskraft med tilhørende erhvervsuddannelse.\nKlausulen er sanktioneret med bod eller ophævelse af kontrakten, såfremt entreprenøren/rådgiveren ikke overholder pligten til at anvende praktikanter ved opfyldelsen af kontrakten.\nDer er også efter udbudsloven mulighed, for i visse tilfælde, at reservere kontrakter til beskyttede værksteder eller socialøkonomiske aktører, hvis hovedformål er social og faglig integration af handicappede eller dårligt stillede personer. Ligeledes er der mulighed for at reservere visse kontrakter til organisationer, som opfylder særlige krav vedrørende organisationens formål, opgavefelt, organisering og udbytteregler.\nPå mødet vil der være oplæg ved advokatfirmaet Horten med henblik på gennemgang og uddybning af mulighederne for i udbud at stille særlige krav samt muligheden for udbud af reserverede kontrakter.\nDet planlagte møde med Folketingsmedlemmerne den 4. marts 2019 udskydes til efter Folketingsvalget.\nKoncerndirektør Kurt Espersen orienterede om de undersøgelser, der foretages om Grindstedforureningen samt borgermødet i Grindsted den 22. oktober 2018.\nOrientering om Medarbejdertilfredshedsundersøgelsen (MTU) 2018.\nPå mødet gives en orientering om Medarbejdertilfredshedsundersøgelsen (MTU) 2018 ved HR-direktør Lene Borregaard.\nSagen blev behandlet på den åbne dagsorden.\nSiden er sidst opdateret 15-11-2018


Bordtennis | Handicapidræt\nDGI - Huset Panteren, Solbakkevej, Vordingborg\nBordtennis er et spil som de fleste kender fra skolen eller fritidsklubben. Bordtennis er et ideelt spilfor handicappede, da det i modsætning til eksempelvis badminton og tennis ikke kræver samme bevægelighed over store distancer.\nI Danmark dyrker ca. 100 personer bordtennis indenfor handicapidrætten.\nCa. 20 klubber har registreret bordtennis som idrætsgren, men kun omkring 10 klubber deltager i handicapidrættens forbundsmesterskab.\nBordtennis for handicappede kan spilles af stort set alle handicappede på nær blinde/svagsynede og personer med svært nedsat armfunktion. Spillet kender de fleste. Reglerne er de samme som bordtennis indenfor friskidrætten. Dog er der enkelte undtagelser omkring kørestolsbrugere for at sikre at spillet fungerer fornuftigt også for denne gruppe. Der spilles hold- og singleturnering både i Danmark og i internationale turneringer.\nI bordtennis klassificeres personer efter fysisk formåen og deres muligheder for at spille bordtennis ud fra handicapmæssige kriterier indenfor IPC (den internationale paralympiske komite). Især balance er en vigtig parameter. Der er 10 forskellige klasser; fem for kørestolsbrugere og fem for stående spillere. Tetraplegikere spiller typisk i klasse 1 og 2, mens paraplegikere samt lignende handicapsværhedsgrad spiller i klasse 3 – 5.\nFor de stående spillere, spiller personer med svære handicaps i både ben og spille arm i klasse 6 og handicappets sværhedsgrad gradueres nedad til klasse 10, som er for spillere med et meget lille handicap, eksempelvis amputation af ”ikke spille armen”.\nNyraad Hovedgade 69\nT: +45 40 83 63 47\n© 2020 by Admin VHI ¤ Proudly created with Wix.com


Vilde vidunderlige Vesthimmerland\nVESTHIMMERLAND: – Så er vi tilbage igen med en flot buket af arrangementer, lyder det fra Vesthimmerlands naturvejleder Karin Winther.\nCoronavirus har desværre betydet, at den landsækkende kampagne ”Vores Natur” ikke er blevet afviklet som forventet, men efter de seneste retningslinjer, så lægger vi fra land med to meget spændende naturvandringer på Louns og Højris og i den første uge af sommerferien, hvor vi afvikler sommerferieskole for familier, lyder det videre fra Karin Winther.\nMens alt andet har været, hvad det ikke plejer, så har naturen trukket i de fineste festklæder. Det flotteste forår med varme og nu den livgivende regn, betyder at naturen strutter af skønhed og kvitterer med de flotteste naturoplevelser, fortæller naturvejlederen\nDen kommende søndag lægger vi ud med ”De vilde blomsters Dag” på fantastiske Louns. Vi går vi på jagt efter sjældne og karakteristiske plantearter, som vokser på Louns. Vi forsøger bl.a. at finde fem sjældne og fredede orkideer i istidslandskabet ned mod Limfjorden, med på turen er hortonom Lone Kjær fra Botanisk forening.\nSøndagen efter sætter vi igen fokus på ”Vores Natur”, denne gang ved Højris, hvor det er biodiversitet, unikke insekter, sommerfugle, vilde orkideer og oprindelig egeskov, der er på programmet. Det var i øvrigt også i dette område den første bæver i Vesthimmerland blev spottet. Med på turen er ”kratlusker” Henrik Søndergaard, der er kommet i området de seneste 20 år.\nDette års sommerferie-familiearrangementer afvikles de tre første dage i sommerferien, hvor Nature Rangerne er med. Arrangementer har emner som Istidslandskabet i Uhrehøje, ”Kok amok” med indsamling og tilberedning af mad fra naturen, og endelig kukkelure-kassequiz.\nKarin Winther gør i denne coronatid med restriktioner opmærksom på, at selvom alle arrangementerne er gratis, så kræves der alligevel tilmelding, da der indtil videre max. må være 50 deltagere.


Derfor fik Enhedslisten ikke sine to ugentlige bade - politiken.dk\nDerfor fik Enhedslisten ikke sine to ugentlige bade\nI dag behandler Folketinget finansloven, og Enhedslisten vil igen bebrejde regeringen for ikke at ville indføre retten til to ugentlige bad til de ældre. Men minimumsrettigheder er tom symbolpolitik, fuldkommen som Dansk Folkepartis grænsebomme.\nZenia Stampe 18. dec. 2013 kl. 08.55\nHvorfor var regeringen så meget imod at give ældre et retskrav på to ugentlige bade, at de hellere ville lave en finanslov med de blå?\nSådan har det lydt bebrejdende fra Enhedslisten, siden regeringen indgik en finanslovaftale med de borgerlige. Og det spørgsmål kommer vi nok igen til at høre, når vi i dag tredjebehandler finansloven i folketinget.\nRegeringens svar har været, at Enhedslisten var for ultimativ. At de kunne have fået pengene. Men at vi ikke ville være med til at indføre et decideret retskrav, fordi det ville medføre for meget bureaukrati og begrænse det kommunale selvstyre.\nDet er et rigtigt svar. Men det er også et svar, der gør det lidt for let for Enhedslisten at fastholde billedet af sig selv som de godhjertede frelsere af samfundets svageste og regeringen som kolde bureaukrater, der går mere op i proces end omsorg.\nSom radikal ældreordfører vil jeg derfor gerne supplere med et rent ældrepolitisk svar. Et svar, der intet har at gøre med proces. Intet har at gøre med Enhedslistens forhandlingsevner. Intet har at gøre med overordnede styringsprincipper for den offentlige sektor.\nMen som ene og alene handler om, hvad der er god ældrepleje. Lad mig begynde hos min farmor, der døde for nogle år siden.\nMin farmor kom fra Tyskland, hvor hun boede sammen med sin danske mand og deres to børn. De arbejdede begge på den danske ambassade i Bonn. Hun var kantineleder, og han var pedel.\nMen da min farfar pludselig døde, valgte min farmor at flytte til Danmark med børnene. Her var hun glad for at være. Hun fik hurtigt et arbejde på et plejehjem, som hun passede pligtopfyldende indtil den dag, hun selv gik på pension.\nMin farmor var et meget privat menneske og havde ikke noget stort netværk i Danmark. Så da min far og mor købte hus sammen, flyttede min farmor ind på 1. salen. Når jeg kom hjem fra skole, stod hun altid ude i forhaven og puslede med sine blomster og planter. Og hver torsdag aften vandrede hele familien op på 1. sal og fik en dejlig middag. Forhaven og torsdagsmiddagene var min farmors store stolthed.\nFor mig står det på mange måder som billedet på den perfekte alderdom: At være tæt på sine nærmeste og endda kunne få lov til at bruge sine ressourcer. Uden dog at være så tæt, at man får klaustrofobi og går hinanden på nerverne. Det havde været en god endestation på livets landevej.\nMen sådan blev det ikke. For mine forældre blev skilt, og så blev min farmor syg. Syg af bekymringer, som blev til depression, som blev til vrangforestillinger. På et tidspunkt blev hun indlagt, men det var klart, at det psykiatriske system slet ikke var indrettet til en ældre dame som min farmor.\nSå min farmor flyttede i plejebolig. Og da hun fik fred efter mange forpinte år, fik vi en slem overraskelse. For da vi begyndte at rydde op i hendes ting, fandt vi små stanniolpakker over alt. I krukker, skuffer og tøjstabler. Inde i stanniolen lå der piller, mange piller. Da vi var færdige med at rydde op, kunne vi fylde en hel nettopose med piller. Cirka 4000 styks, regnede vi os frem til.\nMin farmor havde ikke taget den medicin, som plejepersonalet møjsommeligt havde ordineret og udleveret til hende. Og tænk sig, at min farmor selv til det allersidste var så sparsommelig, at hun ikke kunne få sig selv til at skylle pillerne i toilettet.\nJeg fortæller ikke denne historie for at bebrejde nogen. Men for at give et eksempel på, hvor forskellige ældre er, og hvor forskellig hjælp de har brug for. Og derfor også, hvor forsimplende og forfejlet hele debatten om minimumsrettigheder er.\nMin farmor havde ikke brug for hjælp til rengøring eller bad. Hun havde heller ikke brug for at få ledsagede gåture i det fri. Hun havde med andre ord ikke brug for noget af det, Enhedslistens gjorde til kardinalpunkter i finanslovforhandlingerne.\nMen hun havde i den grad brug for hjælp. Hjælp til at håndtere en hverdag fuld af bekymringer og angst. Hjælp til at tage sin medicin. Hjælp til at få noget at spise.\nMin farmor er langt fra den eneste, der har kæmpet med komplekse problemer i slutningen af sit liv. Det ved jeg fra familie og venner. Og det ved jeg fra min tid som konsulent i Københavns Kommunes ældreforvaltning.\nEn af de helt store udfordringer i fremtiden bliver antallet af demente: I dag lider ca. 85.000 danskere af demens, men det tal vil ifølge prognoser næsten fordobles frem mod 2040. Det stiller helt nye krav til ældreplejen. Krav om nye typer ydelser, nye former for omsorg.\nDet er bl.a. i det lys, at regeringens afvisning af Enhedslistens minimumsrettigheder skal ses.\nFor i det lys fremstår kravet om standardiserede minimumsrettigheder både stærkt forsimplende og forfejlet. En symbolpolitisk pendant til Dansk Folkepartis grænsebomme og pointsystemer. Noget konkret og synligt, som man kan skrive "venlig hilsen fra Enhedslisten" på, men som ikke løser de virkelige og alvorlige problemer, som området bærer på.\nEnhedslistens krav om to ugentlige bade er effektiv politisk kommunikation. Alle kan forstå det. Men det er ikke et formaliseret krav eller et ønske, som vi møder fra de ældre. Faktisk ved jeg stadig ikke rigtig, hvor Enhedslisten har ideen fra.\nDer er ikke nogen tvivl om, at mange ældre har problemer, og at de ikke altid får den hjælp, de har brug for. Problemerne er bare ikke dér, hvor Enhedslistens spinmaskine ønsker, at de skal være. Derfor er jeg også glad for, at vi med finansloven giver et stort løft til ældreområdet, samtidig med at vi afviste Enhedslistens ubrugelige spin.\nJeg er lettet over, at vi hjælper Danmarks ældre på en måde, hvor kommunerne kan tage højde for den enkelte borgers behov. Måske er det to bade om ugen. Men det kan også være, at de hellere vil bruge pengene på en styrket indsats over for ældre med psykiske eller sociale problemer.\nMin vision på ældreområdet handler netop om at blive bedre til at møde de ældre som mennesker med forskellige problemer, præferencer og behov - i stedet for at stirre os blinde på standarder og minimumskrav.\nÆldrepleje skal ikke være firkantede og forpakkede samlebåndsydelser, men individuelt tilpasset omsorg. Det skal være nærvær og faglighed. Øjenhøjde, fleksibilitet, troværdighed og respekt.\nDet er den alderdom, min farmor burde have haft. Det er den alderdom, jeg gerne vil give mine forældre. Det er den alderdom, som jeg håber en dag selv at få.\n»Historisk bred« finanslov bliver usædvanlig smal\nThorning sætter Vestager på plads om pensionister\nÆldremilliarden går til selvhjælp


Læs rejsebrev: Sådan skabte vi familieminder for livet på Mauritius\n29. november 2019 21. juni 2021 Helle Schjødt-Bruhn Mauritius\nDerfor valgte vi Mauritius\nI starten talte vi både om Europa og Mellemøsten, men ingen af de rejsemål havde rigtig det, vi søgte. Der skulle være balance mellem afslapning og aktiviteter. Kultur og natur. Samvær og privatliv. Tidsforskellen skulle være lille, da vi kun havde 10 rejsedage, og altså ikke tid til jetlag. Flyvetiden skulle være overskuelig, og vejret skulle være godt.\nJeg vendte vores ferieplaner med mine kollegaer, der alle pegede på Mauritius. La Pirogue 4* ved byen Flic en Flac på vestkysten skulle være vores fristed med strand, aktiviteter og oaser, mens øens vulkanlandskab stod for eventyret.\nFerielivet på La Pirogue 4*\nStråtækkede tage titter frem mellem kokospalmerne i den tropiske have, der fører ned til stranden. Vi tjekker ind i tre bungalows, der ligger på stribe i haven. Indenfor er der en nærmest chic bohéme-stil, og alt fra vaser til lamper og tæpper er valgt med omtanke, så man føler sig hjemme. Modsat mange andre resorts på Mauritius, er stemningen helt afslappet på La Pirogue.\nDet handler om at holde ferie, være sammen og lade batterierne op.\nTennis, snorkling og 1000 andre muligheder\nVi er en aktiv familie, og La Pirogues store udvalg af aktiviteter passer perfekt til os. Tennis bliver hurtigt en favoritaktivitet, der samler os alle. Nogle eftermiddage sejler vi ud med resortets båd for at snorkle. Andre dage prøver vi kræfter med paddle boarding, sejler kajak og spiller kæmpeskak eller bordtennis.\nSmå oaser og smukke solnedgange\nHer er også masser af hjørner, man kan forsvinde i, hvis man vil. Og det er faktisk rart, når man rejser mange sammen. Så kan man gå til og fra aktiviteterne, som man har lyst. Alene, som par og som familie.\nStranden er smuk som et postkost med krystalklart vand og blødt sand. Husk også at se solen gå ned over havet. Det er helt fantastisk!\nDejlig mad og temaaftener\nVi havde halvpension med i opholdet og spiste stort set alle måltider på resortet. Dagene starter med morgenmadsbuffet i Wolmar Restaurant. Her er alt, hvad hjertet begærer. Man kan både sidde indenfor og udenfor, hvor bordene er samlet som små øer. Hver aften er der et nyt tema med verdens køkkener.\nDet er også muligt at spise på to restauranter ved vandet. Her bestiller vi forskellige små retter til deling, så alle får smagt lidt forskelligt. Lige ved siden af La Pirogue ligger Sugar Beach Resort, hvis restauranter du også kan besøge.\nEventyr på Sydmauritius\nMauritius er oprindeligt en vulkanø, men det er over 800.000 år siden en vulkan sidst var aktiv. Vi har set de ikoniske, luftfotos af øen og glæder os til at se det hele med egne øjne.\nVi bliver hentet af Gino, som er chauffør og guide på Mauritius. Det er et glædeligt gensyn, for det var også ham, der hentede os i lufthavnen og kørte os til resortet den første dag. Der er ikke det spørgsmål, han ikke kan svare på – og så er han bare virkelig rart selskab.\nVulkaner og vandfald i Black River National Park\nVi ser vulkankrateret Trou aux Cerfs. Hvor der en gang var sydende varm lava, har en sø samlet sig, og siderne er dækket af skov. I nationalparken Black River er naturen også af en anden verden. 67 km2 urskov strækker sig helt ud til sydkysten og gemmer på vandfald, farvestrålende planter og fugleliv.\nØens mest ikoniske vandfald er Charmarel, hvor vandet strømmer ud over kanten, 100 meter ned i dybet. Mauritius’ regnsæson løber egentlig fra november til marts, så vi er heldige at se vandet strømme, selv om vi er her i august.\nAbeløjer og dronter\nMens vi beundrer udsigten, beundrer et par aber os. De har ikke altid boet på Mauritius.\nOprindeligt var der nemlig kun reptiler og store flyveløse dronter, som ikke findes i dag. Da hollænderne kom til øen i 1500-tallet, blev dronten nemlig en favoritspise, fordi den var så let at fange og kødrig.\nGuddommelige natur og guder\nSeven Coloured Earth er også på listen over Mauritius’ topattraktioner. Når solen står rigtigt på himlen, skinner det udslukne lavalandskab i syv forskellige farver.\nI det guddommelige spektre er der også Ganga Talao, hvor farvestrålende hindutempler og statuer af hinduguder fanger vores opmærksomhed. Mauritius’ befolkning er overvejende hinduister, som tror på over 3000 forskellige guder. Den største af dem er guden Shiva, der meget passende er skabt som en 33 meter høj statue, der troner op over palmerne mod himlen.\nEn ø for alle, der elsker rom\nMauritius er også kendt for at producere rom. I landsbyen Chamarel besøger vi destilleriet La Rhumerie de Charmarel, som er et af de få destillerier i verden, der stadig dyrker sukkerrør til eget brug. Det er sjovt at se, hvordan maskinerne arbejder, så rommen bliver til.\nVi smager fem forskellige slags, hvoraf de fire er ren rom på 42 % – plus fire forskellige romlikører, der heldigvis ”kun” er på 35 %. Nok meget godt, at vi ikke selv skulle køre hjem.\nBotanisk tidsrejse på Nordmauritius\nSenere på ugen er vi igen på tur med Gino som guide, men denne gang udforsker vi den nordlige del af øen. Det er en smuk køretur forbi marker med sukkerrør, mango, ananas, peanuts og ingefær. Det er altid sjovt at se, hvordan tingene gror.\nFørste stop er Botanisk Have, som blev anlagt af en fransk guvernør for over 300 år siden. Vi hygger os med at gå rundt mellem havens sjældne, tropiske planter og palmer. Haven huser 85 palmearter – det er alligevel en del flere, end vi kendte til! Her er åkander så store som traktordæk og baobabtræer, der ellers gror på Afrikas sletter. Vidste du, at der findes hele ni forskellige arter heraf?\nMærk tidens ånd i Maison Eureka\nMauritius er lige så rig på natur og kultur, som øen er rig på historie. Det er kolonitidshuset Maison Eureka, datidens største og mest prominente residens, et eksempel på. Huset står som et museum, der for en stund tager dig tilbage til kolonitidens liebhaveri.\nVi går rundt og mærker stemningen, og kan se for os, hvordan Britere og franske aristokrater har holdt fornemme komsammener her i det 19. århundrede. Husets have er stor og frodig med stier, som fører til smukke vandfald og søer. Der er ikke mange besøgende, så vi glædes ved at have det meste for os selv.\nMama Majos creolske køkken\nVi nyder frokosten på restaurant Escale Creole. Stedet overrasker på alle måder. Indretningen er farverig og fuld af charme og sjæl. Ikke mindst på grund af det gode værtsskab fra Mama Majo i køkkenet og hendes datter Marie-Christine, som tager sig så godt af os, at det føles som et besøg hos gode venner. Konceptet kaldes ”Table d’hôte”. Det vil sige, at man får et lokalt måltid tilberedt af husets ejer – typisk på opskrifter, som er gået i arv gennem generationer.\nVi får serveret et udsøgt, kreolsk måltid. Ja, faktisk feriens bedste måltid!\nPå kærligt gensyn Mauritius\nFerien lakker mod ende og hvilken ferie. Vi er udhvilede, har fået uforglemmelige oplevelser, vejret var perfekt, og de mange aktiviteter på resortet var lige i vores ånd. Det betyder meget, at man kan være på ét resort hele ferien uden at kede sig.\nVi har set meget af Mauritius, og det er helt sikkert ikke et farvel, men et på gensyn! Næste gang skal vi svæve i zipline over regnskoven, trekke til toppen af Le Morne-bjerget og shoppe i Port Louis.\nfamilieferie historie kultur natur slider\nHelle Schjødt-Bruhn (f. 1971) har arbejdet i Nyhavn Rejser siden juni 2018. Helle er CMO og er præcist lige så passioneret en rejse-entusiast som alle os andre i huset. På rejser søger hun de unikke, autentiske oplevelser gerne krydret med afslapning på et luksushotel.


Black Friday | Hos Mommer\nÅh nej, sikke en en start på din dag – det var som at se en film at læse, men alt endte heldigvis godt. Det med larmende vinduesviskere kender vi vist alle sammen, og det er helt ulideligt at høre på.\nJeg er sikker på, I har haft en skøn weekend med strik.\nKommentar af Madame — 27. september 2020 @ 19:34\nEn rigtig dårlig film, kan jeg godt sige dig 😉\nMen ja, det endte godt, og vi havde en hyggelig weekend.\nKommentar af Ellen — 27. september 2020 @ 21:07\nFejl har det med at komme i bundter. Det er nok fordi man stresses lidt over første fejl, og så kører det skævt i forhold til rutinen.\nGodt, at I drog med vest i fredags. Vi fik kun et par mm spredt over hele dagen medens signaturen for kraftig regn stort set forblev øst for Storebælt.\nKommentar af natural2222 — 27. september 2020 @ 19:36\nDet er nok en del af forklaringen.\nDer faldt 29 mm regn ved Den Stråtækte, så vi fik dejligt meget, men jeg var glad for, at det stoppede hvor det gjorde 🙂\nKommentar af Ellen — 27. september 2020 @ 21:09\nSådan en start på dagen er frygtelig. Godt at dagen blev bedre end starten. Og PaybyPlate er smart.\nKommentar af Lene — 27. september 2020 @ 20:39\nDet er nemlig smart, og den dårlige del af dagen var heldigvis ikke så lang 🙂\nKommentar af Ellen — 27. september 2020 @ 21:10\nTak for den gribende beretning! Jeg synes nu egentlig, du var heldig med, at du ikke punkterede 🙂\nKommentar af Uffe Jerner — 27. september 2020 @ 22:24\nDet må du nok sige! Det kunne faktisk have været meget værre, end det var 🙂\nKommentar af Ellen — 28. september 2020 @ 9:38\nIhdumilde for en fredag🙈\nGodt resten af turen var indholdsrig og hyggelig.\nInkl Strand tur i blæsevejr 😉\nKommentar af Anne Holtegård — 28. september 2020 @ 21:10\nStarten kunne jeg godt have undværet, men ja, resten af turen var helt okay – inklusive blæsevejrsstranden 🙂\nKommentar af Ellen — 29. september 2020 @ 9:53\nDet hjalp åbenbart gevaldigt, at slippe væk fra djævleøen 😉\nMen bortset fra den noget skumle start, så havde vi da en fin tur, med indlagt luksusfrokost i Middelfart.\nKommentar af fiberfryd — 30. september 2020 @ 1:43\nÅbenbart, men jeg er ikke så glad for det øgenavn 😉\nVi havde en særdeles fin tur – du er altid dejligt selskab 🙂\nKommentar af Ellen — 30. september 2020 @ 8:17\nSikke en flot strikbeklædt bygning. Hvor har du set den? Og hvem er mesteren?\nHvad med at få ventetiden – til du igen kan besøge dine englændere – til at gå med at være “i selskab med dem” ved strikke en kopi af deres hus. Dets arkitektur og materialer og din velassorterede palet af garn er da som skabt for hinanden. 😉\nKommentar af Kristine — 30. september 2020 @ 20:18\nJeg ved ikke, hvem der har kreeret bygningen, og jeg har ikke set den i virkeligheden 🙂\nOg tak for forslag, men jeg er bange for, at et sådant projekt ville overstige mine evner i voldsom grad 😀\nKommentar af Ellen — 30. september 2020 @ 20:23\nDet var da godt at du ikke fik ridser i forruden. Da jeg lige havde fået min bil, tørrede jeg forruden indvendig med en klud, – som viste sig ikke at være helt ren, der var et eller andet, der ridsede forruden, heldigvis opdagede jeg det ved 4. eller 5. bevægelse. Det ses i modlys, ellers ikke. Og den har passeret syn 2 gange nu.\nMen … hvor er det heldigt at det virkede “by-plate”, det må jeg finde ud af hvad er. Jeg tror dog ikke at jeg de næste mange måneder kører så langt. Det var rart at resten af dagen var lutter gode oplevelser.\nKommentar af Donald — 30. september 2020 @ 21:49\nSurt med ridsende klude 😦\nDu skal bare google PayByPlate, så kommer du ind på en side, hvor du tilmelder dig med din bils nummerplade. Det er gratis, så man kan lige så godt gøre det, synes jeg. John har Brobizz i sin bil, men nu skulle jeg køre i min egen bil. Det var dejligt nemt at komme igennem betalingsanlægget, og det virker mange steder i Danmark – men ikke i resten af Skandinavien, som Brobizzen gør.\nKommentar af Ellen — 1. oktober 2020 @ 8:55\nJeg har en brobizz, men firmaet har flere gange truet med at inaktivere den, fordi jeg ikke bruger den ret meget.\nMen jeg prøver Plate.\nKommentar af Donald — 1. oktober 2020 @ 17:22\nSkrot du bizzen – den er jo ikke engang gratis, så det vil være bedre for dig med PayByPlate, vil jeg tro, for når du kun er en sjælden gæst, ædes rabatten vel op af afgiften på bizzen 🙂\nKommentar af Ellen — 1. oktober 2020 @ 17:44


Boeing anklaget: Gambler med liv – Ekstra Bladet\n4. aug. 2019 kl. 17:49\nOpdateret: 8. mar. 2020 kl. 10:42\nBoeing anklaget: Gambler med liv\nPROFITJAGT: Amerikanske myndigheder har i årevis ladet flygigant kontrollere sig selv\nTor mistede sin søster i et Ethiopian Airlines-flystyrt. Hør hans klage her. Video: Reuters\nTo flystyrt og 346 liv.\nDet er ifølge en omfattende kulegravning, som New York Times har lavet, prisen for, at de amerikanske myndigheder i årevis har ladet flygiganten Boeing kontrollere sig selv.\nDe to flystyrt skete i marts 2019 og i oktober sidste år. Begge med flytypen Boeing 737 Max som man i dag ved var udstyret med en særdeles fejlramt teknologi til at holde flyet i luften.\nSpørgsmålet er nu, hvorfor de amerikanske myndigheder overhovedet godkendte et fly, som piloterne ikke fik ekstra uddannelse i at flyve, selvom det på afgørende områder opfører sig markant anderledes end tilsvarende modeller i 737-serien?\nLavpriskæmpe skal fyre 900\nKritik af myndigheder\nSagen fik onsdag i denne uge ny opmærksomhed, da den blev taget op i det amerikanske senat.\nHer undrede flere politikere sig også over, hvordan godkendelsen af en helt ny flytype reelt er lagt i hænderne på det firma, der har en økonomisk interesse i at bygge det billigst muligt.\n- Disse historier er særligt ødelæggende for cheferne hos de amerikanske flymyndigheder, FAA, med ansvar for sikkerhed, lød det blandt andet fra republikaneren Susan Collins.\nDet sidste af de to styrt skete 10. marts 2019. Her ses pårørende ved ulykkesstedet tre dage senere syd for Addis Ababa i Etiopien. Samtlige 157 ombord blev dræbt. Foto: Addis Ababa/Ritzau Scanpix\nForbud mod ulykkesfly koster på Norwegians overskud\nI seng med Boeing\nAfsløringerne i New York Times, der har talt med en række af nuværende og tidligere ansatte hos både Boeing og FAA, giver imidlertid et ganske godt svar på de mange spørgsmål.\nDen øverste ledelse i FAA har ifølge avisens kilder konsekvent underkendt sine egne eksperter og ladet Boeing bestemme, om og hvordan en sikkerhedsfejl skal rettes.\nEn mulig forklaring på det tætte samarbejde med Boeing kan være de attraktive jobs, som flygiganten står parat med til netop FAA-ansatte. Eller Boeing-chefer, der pludselig arbejder for myndighederne.\nOg det er ikke kun teknologien til at holde 737 Max i luften, der er blevet sjusket med. På samme flytype valgte FAA nemlig at følge Boeings krav og undlade at installere ekstra kabler og andet udstyr, der kan holde flyet i luften, hvis en motor pludselig eksploderer.\nBoeing giver 660 millioner kroner til flydræbtes familier\nNy alvorlig fejl\nFAA’s menige ansatte frygter ellers, at den ekstra store motor i 737 Max kan påføre livsvigtige kabler andre steder i flyet store skader, hvis motoren går i stykker.\nMen Boeing mente, at det ville være for dyrt at ændre flyets kontruktion og slap derfor med FAA’s accept for at forstærke flyet de steder, som eksperterne foreslog.\nNorwegian og Ryanair er blandt de mange flyselskaber, der i disse måneder ikke kan få lov til at bruge deres Boeing 737 Max. Foto: Lindsey Wasson/Ritzau Scanpix\nFlytype i fare\nEuropæiske flyselskaber som Norwegian og Ryanair er blandt de største kunder til 737 Max. Derfor koster det dem dyrt, at flytypen fortsat står på jorden.\nIfølge de seneste meldinger fra Boeing kan næste skridt blive, at produktionen stoppes.


Feriebolig Garlenda | Lej nemt feriebolig eller ferielejlighed i Garlenda\nLej feriebolig i Garlenda med vores søgemaskine. Vi har samlet feriehuse og ferielejligheder i Garlenda fra både bureauer og private her på siden, så du hurtigt og let kan finde den indkvarteringsløsning, der passer dig allerbedst.\nHvis du lejer din feriebolig i Garlenda med Campaya, er du sikret den bedste pris på markedet. Vi samler feriehuse og ferielejligheder i Garlenda på tværs af de mange forskellige udlejere her på siden og lejer dem ud til præcis den samme pris, som de også kan lejes til på udlejningsbureauernes egne portaler.\nCampaya har mange års erfaring med at hjælpe danske og udenlandske feriegæster godt afsted på rejser til Garlenda. Når I er indlogerede i jeres feriebolig Garlenda, er der rigtig gode muligheder for at læne sig tilbage i sofaen eller terrassestolen med en god kop kaffe, en kold øl eller måske et glas vin og ellers bare nyde hinandens selskab. En ferie i feriebolig i Garlenda er nemlig indbegrebet af hygge og god stemning. Her er der ingen sure pligter som tøjvask, rengøring og græsslåning. Det eneste, I skal koncentrere jer om, er at få hygget godt og grundigt i hinandens selskab med hyggelige gåture og oplevelser i nærområdet og med brætspil ved spisebordet eller familiemiddage på terrassen.\nHos Campaya har vi gennem en lang årrække hjulpet mange tusinde feriegæster med at finde de perfekte rammer til ferien. Vi er en danskejet virksomhed, som har som sin udtalte ambition at give vores gæster den bedst mulige oplevelse og service. Både digitalt, når I bruger vores søgemaskine og finder den perfekte feriebolig Garlenda, og når I snakker med os i telefonen.\nI er med andre ord sikret et højt serviceniveau og en tryg oplevelse, når I lejer jeres feriebolig Garlenda på Campaya.dk.\nFeriebolig i Garlenda for enhver smag\nDer findes ferieboliger i Garlenda og omegn for enhver smag. Det er oplagt at bruge ferieboligen som udgangspunkt for en kør selv ferie Garlenda, og I kan bruge vores søgemaskine herunder til let at finde den indkvartering, der passer jer bedst. I har mulighed for at præcisere, hvor meget jeres feriebolig Garlenda må koste, hvilken periode I skal bruge boligen i, hvor mange personer der skal være plads til, antal sengepladser, afstand til strand og by, om I må have husdyr med, om det skal være en et feriehus eller ferielejlighed Garlenda med pool og meget mere.\nHvis der ikke er en ferielejlighed eller et feriehus Garlenda, som passer helt præcist til jeres ønsker, kan det være en god idé at søge i et af områderne tæt ved.\nI kan også bruge kortfunktionen til at trække jer rundt i området og se, hvor de forskellige muligheder ligger. Det er en smart måde at blive inspireret på, og samtidig kan I på den måde let finde et feriehus eller en ferielejlighed Garlenda, som ligger tæt på det, I ønsker.\nNogle vil nemlig helst holde deres ferie midt i naturen, mens det for andre er vigtigere at være tæt på by og oplevelsesmuligheder. Den slags kan I helt selv definere i søgemaskinen, så I finder den feriebolig Garlenda, som passer bedst til jeres ønsker.\nFå en minderig ferie i Garlenda\nFor mange er barndommens ferier noget af det, der træder tydeligst frem i hukommelsen. De varme sommeraftener med badeture til stranden, hygge og plasken i poolen og ture ud til lokale seværdigheder. Alt det og meget mere er oplevelser, der brænder sig fast i ethvert barnesind og er noget, som I sammen og hver for sig kan tænke tilbage på i mange år og i nogle tilfælde for altid. Der er ikke noget, der knytter folk sammen som oplevelser, og en feriebolig Garlenda er den perfekte ramme om en masse hyggelige oplevelser i familiens skød. Hvis du selv tænker tilbage, har du så ikke et særligt minde fra en tur til sydens sol, som står knivskarpt i din erindring?\nCharmerende feriehus med privat pool, kun otte km fra Alassios strande.\nKr. 7229 - 20484 / uge\nCharmerende ferier, i en ejendom i den gamle landsby Garlenda (Savonaprovinsen), 8 km fra badebyen Alassio ved Liguriens riviera.\nKr. 6359 - 11219 / uge


Juste Amour Pourpre: april 2011\nI onsdags var jeg hjemme hos min farmor og farfar og spise aftensmad. Det er altid så hyggeligt at være derhjemme, især når sommeren nærmer sig, som man tydeligt kan se på deres have. Vi sad ude om eftermiddagen og nød solen (og en påskeøl) men gik indenfor til aftensmaden, da jeg er blevet syg efter skituren og derfor har lidt problemer med halsen. De passer jo godt på deres barnebarn:)\nIgår var jeg på arbejde, men blev rigtig skidt og gik og hostede KONSTANT. Ikke særlig fedt at stå ved kassen i H&M med meterlange køer og hoste voldsomt foran alle kunderne. Ikke nok med det løb mine øjne hele tiden i vand, så jeg ind i mellem måtte 'løbe' ud på toilettet og tørre øjnene.. Æv, altså. Imorges meldte jeg mig altså syg, og jeg kan allerede mærke at jeg har det bedre.\nBY Melanie D. KLOKKEN 1:37 PM 0 KOMMENTARER\nBY Melanie D. KLOKKEN 9:05 PM 0 KOMMENTARER\nI torsdags op til påskeferien (altså den 14. april) var mig og A hjemme hos min mor, papfar & min lillesøster og spise lækker mad. Vi fik bagt laks, bulgursalat med feta og oliven og tomat/spinat salat. Jeg er sådan en type, som altid skal forbi alle og sige 'farvel' inden jeg skal ud at rejse f.eks, nok fordi jeg er lidt bange for der skal ske noget mens jeg er væk - og så føler jeg, at det er vigtigt at man har været sammen med sine nærmeste inden da. Ja, det er sgu lidt mærkeligt, men sådan er jeg.\nMin lillesøster er forresten helt tosset med A, det er virkelig sødt.. Hun spørg altid efter ham, hvis de er på besøg hos mig eller jeg kommer hjem til dem. Nogle gange er det ligesom om hun blir lidt skuffet, hvis det kun er mig, som kommer hæhæh.\nBY Melanie D. KLOKKEN 12:25 PM 2 KOMMENTARER\nSeje 3.g'er på skiferie i Avoriaz 2009\nNu må i endelig ikke tro, at jeg har forsømt bloggen med vilje - nææ, jeg har sådan set bare været afsted på den skiferie, jeg fortalte om tidligere. Det var meningen, at jeg ville ha' lavet et 'sidste' indlæg torsdag aften, inden jeg tog afsted, men tiden indhentede mig og før jeg vidste af det, skulle jeg faktisk afsted - tidligt om morgenen - uden at ha' fået noget særligt nattesøvn. Jeg kunne jo bare i bussen derned, for der sover man jo så godt.. Hø hø.\nJeg valgte i sidste øjeblik IKKE at tage spejlreflekset med alligevel, eftesom det næsten lige har været til reparation, så jeg turde sgu' ikke ha' det med oppe på bakkerne. Jeg tog mit lille digital-kamera med i stedet, jeg mangler bare kablet til at overføre billederne med, men jeg har netop bestilt ét over e-bay, så om få dage får I nogle (knap så gode) billeder fra en fed skitur.\nBY Melanie D. KLOKKEN 10:35 AM 0 KOMMENTARER\nØkoæg, økomælk, frisk basilikum, salt, peber, hvidløgspeber, chili, frisk lime & citron saft, muskatnød, hvidløg, olivenolie blandes\nÆgge-kage mix hældes på varm pande (meget svært at gøre, mens man tar' billeder!)\nPasta og ekstra basilikum er nu tilføjet, mmm..\nSpises selvfølgelig med ketchup & friskrevet parmesan! Stort hit herhjemme ;-)\nSimpel, lækker og ikke mindst nem aftensmad: Æggekage! Jeg plejer tit at lave den med kartofler, men jeg havde ikke nogen forleden - til gengæld havde jeg en rest pasta, og det er sgu ligeså lækkert, hvis du spørg' mig.\nBY Melanie D. KLOKKEN 3:09 PM 6 KOMMENTARER\n'Hej alle jer, som er mødt op til optagelsesprøven her på KEA design/business. Prøven er desværre aflyst, pga sjusket fejl på nettet (bla bla bla, lang forklaring) og I skal derfor først til prøve den 27. april'. Vi håber I kommer tilbage til næste prøve....'\nNåeh, det var så dén prøve. Eller.. Det er så her, man ville ønske at den der kæde-telefon (hvor en person ringer til den anden og fortæller timen/whatever er aflyst, og den person ringer til den næste etc) eksisterede for folk over 10 år. Så havde man da ikke spildt en hel morgen på at tage ind på Østerbro, for at få at vide, at man bare kunne tage hjem igen. Æv, det er bare lidt surt at ha' siddet oppe til meget sent i aftes og forberede sig, så godt man nu kunne - for jeg har da helt sikkert glemt guld-kornene om 2 uger!\nPå - den lange - vej hjem i bussen, havde jeg egentlig planlagt at jeg ville hoppe ned i vaskekælderen og få vasket en del (har nemlig ellers kun tid imorgen), men jeg mangler en nøgle til den hængelås med mit husnummer på, så jeg kan spærre en tid. Gir' det nogen mening? Ihvertfald kunne jeg ikke komme til at vaske, så jeg gik i stedet op og tog mig en lille lur. På ikke mindre end 4 timer. Jezus, det blir man da kun træt af. Nu skal jeg på arbejde i H&M nogle timer og så hjem og spise nachos med hele svineriet sammen med A.\nBY Melanie D. KLOKKEN 2:42 PM 3 KOMMENTARER\nAv av, så er det sgu imorgen jeg skal til optagelsesprøve på uddannelsen designteknolog (KEA) inde på Østerbro. Er meget nervøs, for der er ingen adgangskrav til uddannelsen, det hele afhænger sådan set af optagelsesprøven - så det er jo vigtigt at det går godt.\nInde på KEA's hjemmeside, kan man se prøven for sidste år, og der er nok at tage fat i, så helt let tror jeg nu ikke den blir. Tværtimod.. Har fået terpet lidt idag bl.a. ved at læse prøven fra sidste år. Nu er jeg på vej ud af døren, for jeg skal mødes med 3 søde damer (som også var her i lørdags) til middag på Café Under Elmene. De har den bedste avocado-rugbrøds/sandwich hæhæh\nBillederne er en blandning fra weekenden og idag (hint: min aftensmad som stod på en speciel spaghetti carbonara). Er næsten lige kommet hjem fra arbejde og ville bare lige skynde mig at sige hej, for nu starter Paradise! Imorgen har jeg fri, men skal vaske tøj, bage rugbrød & kage, få besøg af min far og lillebror og ud at spise med mine veninder. Om aftenen skal jeg hygge med le boyfriend og en god film. Vi blogges ved!\nBY Melanie D. KLOKKEN 10:00 PM 0 KOMMENTARER\nJeg har haft rigtig travlt i weekenden med at rydde op og gøre rent herhjemme, da jeg skulle ha' 4 søde damer til middag i min nye lejlighed. Hele ugen har jeg arbejdet 10:00 - 20:15, så mit hjem har lignet, noget der var løgn. Der stod kaffekopper og vandglas overalt, en tallerken her og der (hvor jeg lige har ku' overskue at sætte den!) og alt muligt andet. Ikke mindst lå der en million reklamer overalt. Tror nok køkkenet var det værste.\nIgår var pigerne så herhjemme, og det var rigtig hyggeligt. Vi spiste mad og drak vin, og vi snakkede i flere timer. Senere kom nogle af drengene fra vores gym. klasse, blandt andet min søde kæreste. Det resulterede i, at der gik en mindre druk-leg igang, og før jeg vidste af det lå jeg med hovedet ned i toilettet. Fe-edt. Kan ikke rigtig huske så meget fra resten af aftnene, og jeg har ikke taget mig sammen til at rydde op endnu. Jeg magter det simpelthen ikke.\nBY Melanie D. KLOKKEN 7:04 PM 0 KOMMENTARER\nFørst vil jeg gerne sige tak til jer søde mennesker, som kunne hjælpe mig med mit store problem, og jeg har nu fået oprettet en bruger på photobucket, så jeg igen kan lægge billeder ind! Tak!\nDer er desværre ikke blevet blogget forfærdelig meget i denne her uge, men jeg har haft nogle utrolig lange vagter på jobbet. 10:00-20:15 HVER dag. Det er sgu hårdt, men jeg håber det gir' nogle gode penge. Imorgen har jeg kun en 10:00-16:00 vagt og bagefter skal jeg med min far ud og hente mit nye sofabord. Glæder mig super meget til at få det herhjem!\nVi blogges ved imorgen 4sure!\nBY Melanie D. KLOKKEN 9:46 PM 1 KOMMENTARER\nHjælp! Af en eller anden grund kan jeg ikke uploade billeder herinde lige nu - pga pladsmangel?? Jeg skal åbenbart købe mere plads, men det synes jeg er virkelig underligt (læs: nedren!)\nSå jeg vil da lige høre, om det er sket for andre og i så fald, hvad I har gjort?? Betalt? Eller fundet et alternativ?? Håber på I kan hjælpe mig, så jeg straks kan lægge nye billeder ind!\nPS, fik jeg sagt hjælp?\nBY Melanie D. KLOKKEN 9:48 PM 4 KOMMENTARER\nTrue. Mig og le boyfriend har en tendens til at spise sushi tit, og derfor er det her heller ikke første gang, I får sushi-billeder at se. Men come on - det er jo lækkert! Det var faktisk også ved at være lang tid siden, vi havde købt sushi sidst. Jeg tror, sidste gang var på vores års-dag, og der er det jo et must.\nIgår ku' vi ikke holde os tilbage og bestilte til den store guldmedalje fra det lokale sushi-sted, hvor de efterhånden godt ved, at de ikke behøver at lægge 4-5 spisepinde med mere, men kan nøjes med to. Hæhæh. IH, det var sgu bare lækkert. Og især med en vanilje-milkshake til! Men fra nu af, skal vi altså også til at spare..\nBY Melanie D. KLOKKEN 6:57 PM 0 KOMMENTARER\nJeg fik helt lyst til at lave sådan en 'om mig-liste', efter at ha' læst en masse andre, og det er jo også ret hyggeligt at lave den. Jeg lavede den egentlig igår, men glemte at 'udgive', så derfor får i den nu, inden jeg hopper i seng :-)\nDu hedder: Melanie\nKælenavne: Mutti, Melanie (MelAnie), skutten, bølle\nSang, som du sørger til, når du er ked: Alt med John Mayer hæhæh\nAfhængig af: Min familie, min kæreste, tøj, penge, fotografere, male, SATC\nHvad tror folk om dig? Ja det er jo ikke godt at vide - forhåbentlig kun gode ting :-)\nHvad får du oftest komplimenter for? Hmm, min humor + at jeg kan samtlige sang-tekster hæh\nHvad siger du for at imponere folk? Ikke noget bevidst, for det er da noget underligt noget at gøre - jeg er nok bare mig selv\nHvordan kan man imponere dig? Selvironi, charme, flotte øjne\nGriner du nogle gange når du er alene? Altid\nHvad står der i den sidste SMS du fik? Hej søde. Kan du bowle på lørdag?\nHvor bor du? AMAGER\nTrives du der? Yez\nEjer du et par converse? Ja\nSprut, cider, vin eller øl? Hmm, cider, vin, øl.. og sprut ;-)\nBliver du nogensinde for fuld? Tjooo\nEr du allergisk overfor noget? Peberfrugter (sådan føles det ihvertfald, adr)\nHar du haft sex i dag? Uhlala\nHvordan tager du telefonen? Hallooo eller Haarj\nHvem ringede du til sidst? A\nSov du alene? Nej\nPlejer du at komme til tiden? Ja, nu gør jeg\nHvornår har du det bedst? Når jeg er sammen med A eller min familie\nHvornår blev du sidst fotograferet? Nogle dage siden\nHvordan har du det lige nu? Er glad, men savner min mor..\nHvilke(n) farve(r) er stærkest repræsenteret i dit klædeskab: Sort, blå, lilla\nHvad synes du om dine fødder? Jeg synes kun de er flotte, når jeg har Manolo's på\nHvad savner du? Min morfar\nHavde du en god aften i går? Ja da\nFavoritdrik om morgenen: Cafe latté, vand & appelsinjuice\nBarberer du ben? Oui!\nHvornår plejer du at gå i seng? Når jeg er træt\nEr du genert? Hmmm, lidt måske\nDyrker du sport? Nææh, men jeg cykler en del\nTror du på kærlighed ved første blik? Kun i franske film\nHar du nogensinde kastet op offentligt? Æv, ja\nHvad ville du gøre hvis du var dreng for en dag? Stå op og tisse mindst 10 gange, pille mig offentlig i skridtet og næsen, prutte i hovedet på min kæreste og drikke en godnat-bajer\nEr du tilfreds med dit liv? Ja\nEr du forkælet? Til dels\nHvad skal du i morgen? På arbejde og i byen med mine veninder (woo hoo)\nHvad er det værste du ved? At være uvenner, at gøre noget man fortryder, at man ikke kan glemme ting man gerne vil\nHvor mange penge snolder du væk på en uge? Åh, alt for mange\nHvilken kendis synes du er et godt forbillede? Hmm, det er svært at sige - men jeg er helt vild med John Mayer\nHvad længes du efter? Et nyt par Manolo's\nHvilke hårprodukter bruger du? Shampoo, balsam, heat/iron safe\nHvad er det fineste du er blevet foræret? En ring jeg fik af A i 18-års gave, hvor jeg ikke havde fortalt ham, at jeg ønskede mig den, men hvor han alligevel fandt ud af det\nEr du vild med nogen lige nu? JA!\nDu samler på: Sko, tøj, kys\nGrønne eller røde æbler: Grønne\nHvem ringer du til når du er vred/ked? Min mor/far, A eller mine veninder\nKan du lide golf? Jo, mini-golf på ferie ellers NEJ\nHvornår stod du op i dag? Kl 11:30!\nHar du sovet i din egen seng i nat? Jep\nHar du strømper på nu? Ja\nEr det okay at græde? Helt bestemt, nogle gange er det bare ikke særlig fedt\nHvornår græd du sidst? Da mig og min mor blev uvenner :-(\nHvad ville du gøre hvis du vandt en million? Købe mindst 50 par Manolo's, tage på ferie med A til de varme lande, købe en lejlighed, forære min familie en masse gaver, lave den bedste by-tur med damerne\nBruger du briller eller kontaktlinser? Næ\nSynes du det er vigtigt at gå i mærkevaretøj? Nej, det er ikke vigtigt - men nogle af de ting, jeg forelsker mig i er tilfældigvis mærkevarer\nHvornår står du op i weekenden? ALT for sent :-/\nEr du piercet nogen steder? Nej, altså kun i ørerne (der har jeg 6 piercinger)\nHar du nogen tatoveringer? hvor? Ikke endnu\nVil du giftes? JA!\nVil du have børn? Ja, og helst en dreng og en pige\nSolbader du ofte? Nej, kun om sommeren\nEr du god til at lave mad? Måske - jeg kan ihvertfald godt li' at lave mad\nHar du flyskræk? Uha ja, ALT for meget - græder nærmest hele vejen :-(\nHvor smidig er du? Tilpas\nEr du musikalsk? Jeg kan spille lidt klaver, men ikke noget særligt. Men jeg elsker musik og har et godt øre for det.\nHvad drikker du når du er tørstig? Koldt vand, cola zero eller solbær/danskvand\nHvad er din favorit-is? Ben & Jerry's: Strawberry Cheesecake\nTror du på liv efter døden? Hmm, næh ikke umiddelbart - måske lidt\nKan du lide sushi? Jeg kunne leve af sushi\nHvad spiser du helst når du ser film? Chips&dip\nBor dine forældre sammen? Nej, desværre\nHar du tandlægeskræk? Måske lidt, men har alle ikke det?\nEr du et morgen- eller aftenmenneske? Aftenmenneske klart!\nHvad farve er dine øjne? Mørkebrune\nHar du nogensinde grædt dig i søvn? Ja, desværre..\nHvor ofte motionerer du? Jeg har lige meldt mig ud af fitness.dk pga penge desværre, men jeg cykler hver dag, så det er jo også en slags motion.\nNoget du har gjort siden du var lille og stadig gør: Smasker når jeg spiser hæhæ\nBY Melanie D. KLOKKEN 12:45 AM 1 KOMMENTARER


H·TOP Olympic, Calella, Spanien, 3 stjerner | Rejsepriser\nHTOP Olympic Hotel er beliggende i det rolige beboelsesområde i Calella i Costa Brava, og kombinerer fordelene ved en bekvem beliggenhed med dejlige 3-stjernede tjenester og billig indkvartering. Lige omkring 500m væk fra lokale strande og beliggende i centrum af feriestedet, giver hotellet dig nem adgang til alt hvad du måske har brug for til din sommerferie - fint sand, krystalklart vand, pulserende restauranter og et væld af butikker, alt er ved din dørtrin.\nHotellet er imidlertid i sig selv ganske behageligt, hvilket gør det perfekte tilflugtssted efter en lang dag med at opsuge solopgangene. Der er 519 moderne værelser, hver med bløde pastellfarver og udstyret med en privat møbleret balkon eller terrasse, aircondition / varme (afhængigt af sæson), privat badeværelse med badekar / bruser, satellit-tv, telefon, pengeskab og trådløs internetadgang (tillægsgebyr). En ideel mulighed for familier, sover nogle af de to værelser med 2 voksne med 2 børn.\nDer er 3 swimmingpools på stedet at vælge imellem - tilbringe dine dage lykkeligt afslappende af dem og dine nætter, der deltager i den sjove aftenunderholdning. For de små er der en separat børnebassin samt en legeplads og en miniklub med sjove organiserede daglige spil og aktiviteter. Børnene vil også nyde at udforske feriestedet om bord på minitoget, der kredser Calella i sommermånederne (bekvemt stopper lige foran hotellet, dette er en god mulighed for at lære området at kende). Dette vil også gøre det nemmere for dig at vælge, hvor man skal tage en bid, eller hvilken strandbar man skal have en drink på. Gør din rejse problemfri med en altomfattende ferie her i stedet.\nSå for en god overkommelig mulighed for dit næste ophold på Costa Brava, overvej det dejlige hotelophold i H.TOP, der tilbyder alle fordelene ved en central beliggenhed, minus det enorme pris.\nBemærk: Der er i øjeblikket ikke-byggede bygningsarbejder tæt på, men ikke inden for dette hotelkompleks. Hotellet vil prøve det bedst at begrænse forstyrrelser, men har minimal kontrol over selve arbejdet. Vi har endnu ikke modtaget meddelelse om, hvornår bygningen vil blive gennemført.


Regnfuld eftermiddag – Blablabla….\nPublished on 16/10/2009 16/10/2009 af Katrine\nJeg var lidt i tvivl, om hvad jeg skulle løbe i dag. Jeg havde nemlig ikke fået min sædvanlige løbeaftale om en længere tur i weekenden på plads, så jeg vidste ikke, om jeg skulle ud på 14-16 km i morgen eller søndag.\nMen jeg havde rigtig meget lyst til ihvertfald en kortere tur, for nu var dagsregnen ophørt. Min yngste insisterede på at komme med i babyjoggeren, og det afgjorde det. En løbetur i St. Dyrehave med et næsten 3-årigt barn i babyjogger er en anstrengende affære, så jeg besluttede mig for en hyggetur med alt det, det indebærer, når man har yngste med.\nDet blev til godt 6 km sent på eftermiddagen i overskyet, men tørt vejr. Skoven bar præg af dagsregnen, og der var vådt og tungt over det hele. Når man skal skubbe en babyjogger ladet med godt 17 kg op af bakkerne på grusstierne, er det god træning. Jeg løber med en højere puls end normalt, til trods for at jeg gennemsnitligt løber langsommere end ellers.\nUndervejs kom jeg til at tænke på det interview med Lars Bom, som er i det nyeste nummer af Løbemagasinet, om hårdere træning ctr. langt og langsomt. Jeg er ikke i tvivl om, at jeg er til det sidste. Jeg synes, at det er dødhårdt at piske af sted med tungen ude af halsen og svovlsmag i munden under bruseren. Så hellere de lange hyggeture med en bedste løbemakker, hvor hverdagen og resten af tilværelsen lige bliver vendt.\nEn anden ting, som jeg blev bevidst om undervejs i dag, var, at jeg bliver NØDT til at tage mig sammen til at løbe maks-puls test. Jeg har endda fået forklaret, hvordan jeg gør det uden de store hjælpemidler. Faktisk kræver det ikke andet, end indsatsen og pulsuret. I dag kom min maks-puls nemlig ud over det, som den ville være ifl. min alder. Og jeg synes jo ikke selv, at jeg var helt der ude, hvor jeg tror, at man skal være, når man er i max puls området. Så det skal jeg bare se at få klaret….\nCategories Løb, løb med børn, Træning, Udstyr•Tags babyjogger, Lars Bom, løb med børn, Løbemagasinet, max puls, St. Dyrehave\nForrige Hvorfor løber vi?\nNæste Uge 2, dag 1 med Smart Coach


Thorning: Medierne passer deres job | Information\nThorning: Medierne passer deres job\nPå gårsdagens pressemøde blev statsministeren adskillige gange konfronteret med såvel Ole Sohn-sagen som med Anders Samuelsens narkobetaling. Men medierne går ikke over stregen, lyder det fra Helle Thorning-Schmidt\nHvad mener statsministeren om, at Anders Samuelsen (LA) har betalt narkogæld for sin søn? Og hvad er hendes kommentar til, at erhvervs- og vækstminister angiveligt har modtaget sorte penge fra Moskva i sin tid som DKP-formand? Ingen af delene udgør ifølge statsministeren tilsyneladende en så stor trussel mod statens sikkerhed, at de to politikere ikke kan varetage deres hverv. Tilliden til Ole Sohn er usvækket, og om Samuelsen gentog Helle Thorning-Schmidt flere gange, at det ikke tilkom hende at udtale sig i en sag, der vedrørte »en folketingskollega.«\nMen statsministeren kom også ind på det sikkerhedstjek, som er blevet så centralt for pressens omgang med politikerne:\n»Det har været diskuteret meget, at regeringen foretager sikkerhedstjek af kommende ministre. I Danmark har vi ikke tradition for at fortælle så meget om de her sikkerhedstjek, det er der i hvert fald ingen tidligere regeringschefer, der har gjort,« sagde hun og betonede det som årsagen til, at hun hverken kan eller vil kommentere på de sikkerhedstjek, der bliver foretaget.\n»Det tror jeg er en ret fornuftig beslutning, som tjener Danmarks interesse.«\n—Oplever du, at medierne bruger sikkerheden som undskyldning for at gå tættere på politikeres privatliv?\n»Jeg kan sagtens forstå medieinteresse for de her sager. Jeres opgave er at stille spørgsmål, min opgave er at vurdere, om der er principielle årsager til, at jeg hverken kan eller vil udtale mig — og det synes jeg egentlig fungerer meget godt« sagde hun.\nAnders SamuelsenHelle Thorning-Schmidt\n09. november, 2011 - 12:05\nJeg er ikke Helle Thorning fan (selvom jeg ud fra en faglig betragtning mener hun gør en god figur for min branche), men jeg synes hun tager hele den her gang medie-hysteri på en utrolig flot og ligevægtig måde.\nSærligt det sidste citat i artiklen er godt. Det kan godt være kritikere vil hævde det er Fogh-Rasmussen retorik omskrevet ("der er ikke noget at komme efter"), men jeg synes det er hendes position værdigt med den holdning. Alternativet ville være, at bruge statsministerposten som en form for over-anklager myndighed, hvilket jeg ikke tror ville være til fordel for nogen som helst. Heller ikke medierne.\n09. november, 2011 - 19:52\nJeg synes, at medierne og de finansielle spekulanter har et betydeligt medansvar for den økonomiske krise, som vi oplever i øjeblikket. Journalisterne fokuserer ensidigt på negative historier, som gør forbrugerne urimeligt nervøse og derfor sparsommelige, og spekulanterne jagter de kortsigtede forretninger med deraf følgende urimelig volatilitet - begge med en betydelig skade for real-økonomien og beskæftigelsen.\nEn del af løsningen kunne være, at medierne (redaktørerne) besluttede sig for at bringe lige mange positive og negative historier. Jeg tror faktisk, at den gamle tese om, at kun dårlige nyheder er gode nyheder, ikke gælder i det aktuelle marked - folk er lede og kede af at læse om skandaler og katastrofer, og hellere end gerne vil læse om successer og positive historier - også inden for andre områder end sport - det eneste område, hvor det tilsyneladende er ok at have succes. Der vil være læsere og abonnenter i en sådan strategi!\nEn anden del af løsningen kunne være at indføre en mindre Topin skat på alle typer af finansielle transaktioner - en sådan skat vil overhovedet ikke have nogen betydning for de langsigtede investorer, som handler sjældent, men vil virke bremsende på de kortsigtede spekulanter, som via deres computers programmer handler hundredevis af gange hver eneste dag.\nClaus W. Silfverberg\n12. november, 2011 - 14:14\nHelle Thorning siger det hun skal sige, for ikke at gøre politisk selvmord.\nIngen politikere, der sidder på magten kan udfordre/kritisere de store medier, uden at det får politiske konsekvenser.\nTænk bare på Sass Larsens hip til den blå presse 3-4 måneder før valget.\nMedierne sidder tungt på folks meningsdannelse i Danmark og den magt er der ingen regeringspolitikere, der tør udfordre.\nDet vil koste dem deres politiske liv.\n12. november, 2011 - 20:39\nDet er normalt redaktøren og sjældent journalisten, som bestemmer hvilke historier og hvilke kon-klusioner, mediet ønsker at formidle. Redaktøren vælger typisk historier og vinkler, som harmonerer med og bekræfter vedkommendes holdninger.\nHvis man som interview offer har et andet budskab end det forventede/ønskelige, så redigeres man ofte ud.\nHvis man har mediernes sympati, kan man slippe godt for selv ret ringe præstationer som interview-offer. Hvis det modsatte er tilfældet, kan selv en mindre "fortalelse" blive gjort til genstand for ugers forfølgelse. Der er ofte en betydelig band-wagón effekt - alle redaktører ønsker at bringe den samme historie, og der konkurreres alene på hastigheden. På større medier som f.eks. TV1 og TV2 konkurrerer flere redaktører om at få en luns sendetid, og uanset hvad interview-offeret har af budskab, så skæres historien til, så den passer til den sendetid, man har fået tildelt. Alle, redaktører og interview-ofre, er statister i et underholdningshow.\nOgså inden for journalist-verdenen er der en betydelig faglig selvhævdelse - journalist-chefer vælger journalist-medarbejdere og interviewer gerne andre journalister, og journalister kritiserer nødigt interview-ofre, som har en journalistisk basis uddannelse.\nJournalister er typisk gode kommunikatorer, men har ofte kun et perifert kendskab til de emner, de behandler. Jeg har mødt journalister, som ligefrem mente, at det var en kvalitet, at deres indsigt var gående mod nul - det stiller dog store krav til interview-offeret at lade sig interviewe af en totalt ukyndig journalist - og resultatet kan blive totalt meningsløst, vildledende eller simpelthen forkert..\nHvem kontrollerer medierne?